Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1073

5. Általános kognitív képességek – deduktív – kombinatorikus gondolkodás ISMERETEK, TARTALMAK, FELADATOK Egyszerű példák alapján vezessük be az osztó fogalmát. Az osztókeresési feladatokban már szerepel az osztópár fogalma. Beszéljünk a prímszám, prímosztó, valódi osztó, összetett szám fogalmáról. További tapasztalatokat gyűjthetünk, ha megkeressük az első 25 prímszámot. A prímek keresésénél mutassuk meg az Eratosztenész-féle rosta módszerét! Keressünk 0, 1, 2, 3, 4.. osztóval bíró számokat adott számkörben! Ismerkedjünk meg a 2, 3, 4, 5, 6, 8, 9, 10 – zel való oszthatóság szabályával, ezek kapcsolatát Venn – diagramon is szemléltessük, kapcsolódva a halmazműveleteknél szerzett ismeretekhez. A többszörös fogalmának bevezetésére is alkalmas a Venn – diagramos szemléltetés, de a számsorban való felsorolás is. Az osztó és többszörös fogalmának párhuzamos tárgyalása segíti az egymást mélyítő megértést. Sok egyszerű feladat megoldásával mutassuk meg a törzstényezős felbontás szükségességét, finomítsuk technikáját. A törzstényezős alakot érdemes kapcsolatba hozni a már megismert oszthatósági szabályokkal. Ugyanekkor fordított gondolat „prím – kártyákból” összetett számok előállítása. Egyszerű bevezető feladatokat mutassunk a prímtényezős alak és az osztók számának összehasonlítására, szemléltessük az osztók számát fa – diagramon is (itt még nem cél az osztók számára vonatkozó képlet megállapítása). Az eddig tanultakhoz képest magasabb szinten fordul elő az arányosság, az egyenes és a fordított arány fogalma. Szöveges feladatokban gyakorolják, grafikonon is ábrázolják az összetartozó értékeket. Gyakorlati példákon keresztül mélyítsék el a százalékszámítással kapcsolatos ismereteiket. A számok törzstényezős felbontása előkészíti a hatványozás fogalmát. A fogalom pontos megértése lehetővé teszi, hogy a tanulók felfedezzék a hatványozás azonosságait. A jobb megértést és a megtanulást szolgálják a különböző 2008/177. szám szempont szerint összeállított feladatok megoldása. Meghatározzuk, mit értünk ponthalmazok, számhalmazok esetében a két halmaz összetartozó elemeinek fogalmán. Ábrázoljuk az összetartozó elemeket, amelyeket ponthalmazok esetén az „és”, illetve „vagy” műveletek, számhalmazok esetében pedig valamilyen egymáshozrendelés határoz meg. Előtérbe kerül a grafikonon való ábrázolás, sor kerül sorozatokkal, számelmélettel, fizikai problémákkal kapcsolatos feladatok megoldására, szabályok felismerésére és ezek grafikonon való ábrázolására. Statisztikai táblázatok grafikonon való ábrázolását, illetve ezek elemzését vezetjük be. AJÁNLOTT TEVÉKENYSÉGEK – játék prímkártyákkal – összetett számok előállítása prímkártyák segítségével – osztók keresése fadiagram segítségével – Eratosztenészi szita – osztók szemléltetése Venn-diagrammal – szemléltetés számegyenesen – arányos mennyiségek ábrázolása grafikonon – arányossággal kapcsolatos életszerű példák gyűjtése – grafikonok olvasása – táblázatban megadott statisztikai adatok ábrázolása grafikonon – összetartozó mennyiségek megjelenítése grafikonon – fizikai problémák megoldása grafikonok segítségével – játékok hatványtáblázatokkal – nagyon nagy és nagyon kicsi számok írásának és olvasásának összekapcsolása a valóságos világból vett példákkal – játékok számjegykártyákkal, betű-szám kártyákkal, számkorongokkal. – játékos fejtörő feladatok – mérések arányosan nagyított illetve kicsinyített képek alapján, pl. térkép, szabásminta, alaprajz – különböző mérőegységek használata, és ezzel kapcsolatos arányossági következtetések megállapítása 3. A TÉMAKÖR CÍME Algebra AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MATEMATIKA

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes